Diari Oficial de la Generalitat Valenciana


Sumari del DOGV 3785, del 04-07-2000 (2000/5275)

Notificació per la qual es concedeix audiència en relació amb l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i el seu equipament.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3785

Data del DOGV
:   04-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5275


Organisme emissor
:   Institut Valencià de la Joventut

Tipus de document
:   Anunci

Notificació per la qual es concedeix audiència en relació amb l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i el seu equipament. [2000/S5275]
  
Edicte de l'Institut Valencià de la Joventut pel qual es fa saber a Andrés Gilabert Ortiz que se li concedeix audiència per a presentar les al·legacions que considere adients quant a l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
  
Davant de la impossibilitat d'efectuar-ne la notificació directament a la persona interessada, cosa que s'ha intentat sense cap resultat, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que preveu el dit article, es publica la notificació següent a la persona que tot seguit s'indica:
  
Andrés Gilaber Ortiz, domiciliat a Benidorm, carrer de la Palma, 48
  
Per l'Ordre de 17 de desembre de 1998, de la Conselleria de Cultura, Educació i Ciència (DOGV núm. 3.423, de 29 de gener de 1999), es va convocar concurs públic per a la concessió d'ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
  
Per resolució número 850/1999, de 5 d'agost de 1999, del director general de l'Institut Valencià de la Joventut, es va resoldre concedir a Andrés Gilabert Ortiz una ajuda per a la posada en marxa de projectes empresarials promoguts per jóvens i per a equipament d'empreses creades per jóvens.
  
Aquesta resolució es va notificar a Andrés Gilaber Ortiz en data 27 de setembre de 1999, tot especificant-hi que «de conformitat amb el que estableix la base huitena de l'Ordre de 17 de desembre de 1998, en el termini de 15 dies comptadors a partir de l'endemà de la recepció d'aquesta notificació, haurà d'aportar la documentació següent:
  
Memòria resum quantificada de les activitats realitzades (balanç, compte de pèrdues i guanys).
  
Original o fotocòpia confrontada per funcionari habilitat a l'efecte de les factures o justificants de les despeses efectuades, per l'import del projecte presentat».
  
En la dita notificació, se li indicava igualment a l'interessat que «... haurà d'acreditar en el mateix termini que, en el moment de l'atorgament de la subvenció, es trobava al corrent de les seues obligacions tributàries i davant de la Seguretat Social.
  
L'acreditació es realitzarà mitjançant els documents següents:
  
Certificat expedit per la Conselleria d'Economia, Hisenda i Administració Pública de la Generalitat Valenciana, o la seua sol·licitud.
  
Certificat expedit per l'Agència Estatal de l'administració Tributària, o la seua sol·licitud.
  
Certificat expedit per la Seguretat Social, o la seua sol·licitud.
  
Còpia confrontada del rebut d'Impost d'Activitats Econòmiques».
  
Vist que no es té constància que Andrés Gilaber Ortiz haja presentat cap documentació, se li comunica que tal com disposa la base huitena, «Pagament», de l'Ordre de 17 de desembre de 1998, de la Conselleria de Cultura, Educació i Ciència, procedeix l'anul·lació del seu dret al cobrament.
  
D'acord amb el que estableix l'article 84, 1r i 2n, de la Llei 30/1992, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, es procedeix a donar-li audiència perquè, en el termini de 10 dies comptadors a partir de l'endemà de la recepció d'aquesta notificació, puga fer les al·legacions més adients als seus interessos».